open-index/open-wikipedia-markdown huggingface dataset:
Kounotori 8

***Kounotori 8*** () jeb ***HTV8*** bija Japānas *[[H-II Transfer Vehicle]]* sērijas kravas kosmosa kuģis Starptautiskās kosmosa stacijas (SKS) apgādei. Tas orbītā tika palaists 2019. gada septembrī. *Kounotori 8* novadīts no orbītas 2019. gada novembrī.

## Kosmosa kuģa konstrukcijas un aprīkojuma izmaiņas
Lielākās izmaiņas, salīdzinot ar iepriekšējiem *Kounotori* bija:
* stāvokļa kontrolei Zemes sensora vietā uzstādīts zvaigžņu sensors;
* jauni kravas somu statīvi, kas izstrādāti kravas kuģa *HTV-X* modifikācijai, ļauj agrāko 248 *Cargo Transfer Bag* standarta somu vietā ievietot 316 *CTB*.

## Derīgā krava
Ar *HTV7* stacijā nogādāja aptuveni 5,3 t derīgās kravas, no tās aptuveni 3,4 t hermētiskajā sekcijā un 1,9 t nehermētiskajā nodalījumā.
 
Hermētiskajā sekcijā bija dažādu eksperimentu iekārtas un materiāli, ūdens un gaisa krājumi. Bija arī *[[CubeSat]]* formas nanopavadoņi *[[NARSSCube-1]]*, *[[AQT-D]]*, *[[RWASAT-1]]*.

Nehermētiskajā sekcijā atradās atklātā palete (*Exposed Pallet 8* jeb *EP-8*) ar sešiem litija jonu akumulatoru bateriju blokiem.

## Lidojuma gaita
*Kounotori 8* tika palaists  16:05:05 *[[UTC]]* no Tanegasimas kosmosa centra *Yoshinobu* starta kompleksa (*LA-Y*) ar nesējraķeti *[[H-IIB]]*.

28. septembrī kravas kuģis pietuvojās un tika saslēgts ar SKS. 11:12 *UTC* stacijas manipulators, ko vadīja Kristīna Kouka, satvēra *Kounotori 8*. Pēc tam kuģis tika pārvietots uz *[[Harmony (SKS)|Harmony]]* moduļa pret Zemi vērsto pieslēgvietu un pievienots 14:09 *UTC*

Laikā no 29. septembra līdz 1. oktobrim no *Kounotori* nehermētiskās sekcijas ar stacijas manipulatoru *Canadarm2* tika izņemta vaļējā palete *EP-8* ar akumulatoru baterijām. Tā tika novietota uz stacijas mobilās platformas. Savukārt palete *EP-7* (to stacijā atstāja *[[Kounotori 7]]*) ar nolietotajiem akumulatoriem tika ievietota *Kounotori* nehermētiskajā sekcijā.
Atvestās jaunās akumulatoru baterijas tika uzstādītas iziešanai kosmosā 6. oktobrī.

*Kounotori 8* no *Harmony* moduļa ar stacijas manipulatoru atvienoja 2019. gada 1. novembrī 12:30 *UTC*. *HTV-8* no *Canadarm2* tika atlaists 17:21 *UTC*. *Kounotori 8* veica bremzēšanas manevrus 2. novembrī 19:41 *UTC*, 21:12 *UTC* un 3. novembrī 01:41 *UTC*.
*Kounotori 8* Zemes atmosfērā iegāja 02:09 *UTC* un pēc tam sadega; nesadegušās daļas iekrita Klusajā okeānā.

## Atsauces

## Ārējās saites
* HTV8 Mission JAXA
Brendons Sāds

**Brendons Sāds** (, dzimis ) ir ASV hokejists, spēlē uzbrucēja pozīcijā. Pašlaik (2025) Sāds pārstāv NHL komandu Vegasas "Golden Knights".

Sāds ir dzimis tēva sīrieša un mātes amerikānietes ģimenē. Viņa tēvs 18 gadu vecumā imigrēja uz Ameriku ar mērķi pārvest uz Ameriku arī savus radiniekus, kuri joprojām dzīvo Sīrijā, lai izvairītos no Sīrijas pilsoņu kara draudiem.
## Spēlētāja karjera
Iepriekš Sāds ir spēlējis Kolumbusas "Blue Jackets", Kolorādo "Avalanche", Čikāgas "Blackhawks" un AHL komandās Rokfordas "IceHogs". Ar Čikāgas "Blackhawks" komandu ir izcīnījis divus Stenlija kausus.

Pēc līguma pārtraukšanas ar Sentluisas Blues komandu Sāds 2025. gada 31. janvārī parakstīja jaunu līgumu uz vienu gadu 1,5 miljonu dolāru vērtībā ar Vegasas "Golden Knights" komandu.
## Atsauces

## Ārējās saites
Brendans Perlīni

**Brendans Perlīni** (, dzimis ) ir Kanādas hokejists, spēlē uzbrucēja pozīcijā. Pašlaik (2019) Perlīni pārstāv NHL komandu Detroitas "Red Wings".

## Spēlētāja karjera
Iepriekš Perlīni ir spēlējis Arizonas "Coyotes" un AHL komandā Portlendas "Pirates" un Tūsonas ''Roadrunners''. 2018. gada novembrī tika aizmainīts uz Čikāgas "Blackhawks", taču jau gadu vēlāk nonāca Detroitas "Red Wings" sastāvā.

## Ārējās saites
Stienes-Duntes pagasts

**Stienes-Duntes pagasts** bija viens no Valmieras apriņķa pagastiem, ko 1919. gadā sadalīja Stienes un Duntes pagastā.

## Atsauces
Ņikita Zadorovs

**Ņikita Zadorovs** (, dzimis ) ir krievu hokejists, spēlē aizsarga pozīcijā. Pašlaik (2024) Zadorovs pārstāv NHL komandu Bostonas "Bruins".

## Spēlētāja karjera
Iepriekš Zadorovs ir spēlējis NHL komandās Kalgari "Flames", Čikāgas "Blackhawks", Kolorādo "Avalanche", Bufalo "Sabres", Vankūveras "Canucks" un AHL komandā Sanantonio "Rampage".

Krievijas hokeja izlases sastāvā Zadorovs ir spēlējis 2019. gada Pasaules čempionātā.

## Ārējās saites
Kolins Vilsons

**Kolins Vilsons** (, dzimis ) ir ASV bijušais hokejists, spēlēja uzbrucēja pozīcijā. Vilsons ir spēlējis Našvilas "Predators" un Kolorādo "Avalanche" komandās.

ASV hokeja izlases sastāvā Vilsons ir spēlējis 2009. gada Pasaules čempionātā.

## Ārējās saites
Mets Kalvērs

**Mets Kalvērs** (, dzimis ) ir Kanādas hokejists, spēlē uzbrucēja pozīcijā. Pašlaik (2019) Kalvērs pārstāv NHL komandu Kolorādo "Avalanche". Iepriekš Kalvērs ir spēlējis Kolumbusas "Blue Jackets" un AHL komandā Springfīldas "Falcons".

## Ārējās saites
Jonass Donskojs

**Jonass Donskojs** (, dzimis ) ir bijušais somu hokejists, spēlēja uzbrucēja pozīcijā. Donskojs karjeras laikā pārstāvējis NHL komandas Sietlas "Kraken", Sanhosē "Sharks" un Kolorādo "Avalanche", kā arī Somijas hokeja līgas komandā Oulu "Kärpät".

2021. gada 21. jūlijā Donskoja līgums ar Kolorādo tika pārtraukts, tad viņu 2021. gada NHL paplašināšanas draftā no Avalanche izvēlējās Sietlas "Kraken" komanda. Donskojs "Kraken" atklāšanas sezonā 2021.–2022. gadā cīnījās, lai atraisītu savu uzbrukuma potenciālu, 75 spēlēs gūstot tikai 2 vārtus un 20 rezultatīvas piespēles, izceļoties ar 22 punktiem.

Gatavojoties 2022.–2023. gada NHL sezonai, Donskojs guva smadzeņu satricinājumu pēc sadursmes ar Kolu Lindu pirmssezonas spēlē pret Vankūveras Canucks. Pēc visas sezonas izlaišanas smadzeņu satricinājuma un tā seku dēļ Donskojs 2023. gada 27. augustā paziņoja par karjeras beigšanu.

Somijas hokeja izlases sastāvā Donskojs ir spēlējis 2015. gada Pasaules čempionātā.
## Atsauces

## Ārējās saites
Cores pagasts

**Cores pagasts** bija viena no Valkas apriņķa administratīvajām teritorijām tā ziemeļdaļā. 
1919. gada oktobra sarunās par militārās palīdzības sniegšanu pret Bermonta armijas uzbrukumu Rīgai Igaunijas valdība ierosināja Cores pagasta iekļaušanu Igaunijas teritorijā, kam Latvijas valdība nepiekrita. Pēc Latvijas—Igaunijas robežas līguma parakstīšanas pagasts nokļuva Igaunijas teritorijā.

## Atsauces
Džesika Meira

**Džesika Ulrika Meira** (*Jessica Ulrika Meir*; dzimusi ) ir ASV Nacionālās aeronautikas un kosmosa administrācijas (NASA) astronaute, fizioloģe.

Džesika Meira piedzima Keribū, Meinas štatā. Viņas tēvs Josifs bija Irākas ebrejs, un strādāja par ārstu. Māte bija zviedriete un strādāja par medmāsu. Džesika prot zviedru valodu, un vairākus mēnešus ir studējusi Zviedrijas universitātē.
Džesika Meira 1999. gadā Brauna universitātē ieguva bakalaura grādu bioloģijā. 2000. gadā Starptautiskajā Kosmosa universitātē Francijā viņa ieguva maģistra grādu kosmosa zinātnēs.

No 2000. līdz 2003. gadā Meira *[[Lockheed Martin]]* uzdevumā stādāja par zinātnieci NASA Džonsona kosmosa centra Cilvēka pētījumu laboratorijā.
2002. gada septembrī Meira piedalījās *NASA* un *[[Nacionālā okeānu un atmosfēras administrācija|NOAA]]* *NEEMO 4* zemūdens ekspedīcijā.

2009. gadā Džesika Meira Skripsa Okeanogrāfijas institūtā ieguva doktora grādu jūras bioloģijā. Pēcdoktora pētniecību viņa veica Britu Kolumbijas Universitātē.

2008. gadā Džesika Meira pieteicās kandidēt *NASA* 20. astronautu grupā, bet netika uzņēmta.
2013. gada 17. jūnijā Meiru iekļāva *NASA* 21. astronautu grupā. 2015. gada 9. jūlijā viņa saņēma astronauta kvalifikāciju.

Pirmo kosmisko lidojumu Džesika Meira sāka 2019. gada 25. septembrī, ar kosmosa kuģi *[[Sojuz MS-15]]* dodoties uz SKS. Viņa bija SKS  61. un 62. ekspedīcijas lidojuma inženieris. Uz zemes Meira atgriezās 2020. gada aprīlī.

Otro reizi Meira devās kosmosā 2026. gada 13. februārī kā kosmosa kuģa *[[SpaceX Crew-12]]* komandiere. Viņa bija SKS 74. ekspedīcijas lidojuma inženiere.

## Kosmisko lidojumu kopsavilkums

## Iziešanas atklātā kosmosā

## Ārējās saites
* Twitter
* 
* NASA Astronaut Bio 
* Джессика Ульрика Меир astronaut.ru
Tumšais tornis

**"Tumšais tornis"** () ir 2017. gada vesterns, kas balstīts uz Stīvena Kinga tāda paša nosaukuma grāmatu sēriju. Filmas režisors un viens no scenārija autoriem ir Nikolajs Arsels. Galvenās lomas atveido Metjū Makonahijs, Idriss Elba, Toms Teilors, Klaudija Kima, Frens Kranzs, Ebija Lī, Ketrīna Vinnika un Džekijs Ērls Heilijs. Filmas pirmizrāde notika  Ņujorkas Modernās mākslas muzejā.

11 gadus veco Džeiku Čambersu vajā vīzijas par kādu Vīru Melnā, kurš vēlas iznīcināt Torni, tādējādi sagraujot arī Visumu. Lai aizsargātu Torni, Džeiks apvienojas ar Rolandu, vienīgo, kurš spēj Vīru Melnā apturēt.

## Atsauces

## Ārējās saites
Birka (pilsēta)

**Birka** () bija vikingu tirdzniecības apmetne no 8. līdz 10. gadsimtam. Visticamāk atradās Mēlena ezera Bjerkes (Björkö) salā 30 kilometrus uz rietumiem no mūsdienu Stokholmas.

Tā tika dibināta ap 750. gadu un tiek uzskatīta par Zviedrijas senāko pilsētu. Tika pamesta ap 975. gadu, laikā, kad par centru izvirzījās Sigtuna. Vikingu laikmetā Birkas iedzīvotāju skaits bija starp 500 un 1000. Rakstītas ziņas par Birku sniedz Rimberts hronikā "Svētā Anskara dzīve" un Ādams no Brēmenes hronikā "Hamburgas baznīcas arhibīskapu darbi". Senvietā veikti arheoloģiskie izrakumi no 19. gadsimta otrās puses. Pēc atrastā arābu dirhemu daudzuma noprotams, ka Birkai bija cieši sakari ar seno tirdzniecības ceļu no varjagiem uz grieķiem. Kopš 1993. gada senvieta ir UNESCO Pasaules mantojuma objekts.

## Ārējās saites
Arundelas pils

{
  "type": "ExternalData",
  "service": "geoshape",
  "ids": "Q716667"
}


**Arundelas pils** () ir 11. gadsimta pils Arundelas pilsētā Rietumsaseksā, Anglijā. Pirmais pils īpašnieks bija Viljama I Iekarotāja līdzgaitnieks Rodžers Montgomerijs. Pils īpašnieks tradicionāli nēsā Arundelas grāfa (*Earl of Arundel*) titulu, kas ir senākais grāfa tituls Anglijā. 1380. gadā pilī notika Henrija IV kāzas. Kopš 15. gadsimta Arundelas pils pieder Norfolkas hercogiem (*Duke of Norfolk*). Pils smagi cieta Anglijas pilsoņu kara laikā. Atjaunota un pārbūvēta 18. un 19. gadsimtu laikā.

Arī mūsdienās pils pieder Norfolkas hercogiem. Pils izmantota vairāku filmu uzņemšanā, tostarp 2009. gadā šeit uzņemta "Jaunā Viktorija". Pils ir Anglijas I kategorijas aizsargājama ēka (*Grade I listed building*).

## Galerija

Arundel Castle -West Sussex, England-23June2011 (2).jpg
Arun View, Sussex (geograph 2648874).jpg
Arundel Castle on a Sunny October Day.jpg
Arundel Castle Collector Earl's Garden 1.jpg|Dārzs
St Nicholas, Arundel, Sussex - Fitzalan Chapel - geograph.org.uk - 1652540.jpg|Pils kapela
Arundel_Castle_-_motte_and_quadrangle,_England_(18_April_2006).jpg|Iekšpagalms


## Ārējās saites

*
Bumbieru iela

**Bumbieru iela** var būt šādās Latvijas pilsētās:
* Bumbieru iela — Daugavpilī;
* Bumbieru iela — Iecavā;
* Bumbieru iela — Ikšķilē;
* Bumbieru iela — Kuldīgā;
* Bumbieru iela — Rīgā;
* Bumbieru iela — Rūjienā.
Klāgenfurtes lidosta

**Klāgenfurtes lidosta** () ir lidosta Austrijā, uz ziemeļrietumiem no Klāgenfurtes. Izveidots 1914. gadā kā militārais lidlauks. 1925. gadā iesākās civilie lidojumi.

Regulārie lidojumi visu gadu:
* : Vīne
* : Ķelne/Bonna

## Ārējās saites

*
Viskrievijas Satversmes sapulce

thumb|270px|Krievijas Satversmes sapulces vienīgā sēde 1918. gada 18. janvārī
**Viskrievijas Satversmes sapulce** () bija Krievijas Republikas demokrātiski vēlētais parlaments, ko ievēlēja 1917. gada 12.-14. novembrī un padzina 1918. gada 19. (6.) janvārī, pārtraucot parlamentārās demokrātijas veidošanos Krievijā pēc Oktobra revolūcijas.

## Satversmes sapulces vēlēšanas
Satversmes sapulces vēlēšanās 1917. gada 12. novembrī piedalījās mazāk nekā 50% balsstiesīgo iedzīvotāju. Ievēlēja 715 deputātus, no kuriem 370 (51,7%) bija labējie eseri un centristi, 175 (24,5%) boļševiki, 40 (5,6%) kreisie eseri, 17 (2,4%) kadeti, 15 (2,1%) meņševiki, 2 Tautas sociālisti un 86 etnisko partiju pārtāvji.

### No Vidzemes guberņas ievēlētie deputāti
* Jānis Bērziņš (Latvijas Sociāldemokrātija, LSD)
* Jānis Goldmanis (Zemnieku savienība)
* Kārlis Pētersons (LSD)
* Fricis Roziņš (LSD)

### No [[Autonomā Igaunijas guberņa|Igaunijas guberņas]] ievēlētie deputāti
* Jāns Anvelts (KSDSP(b))
* Jāns Poska (Igaunijas Demokrātiskais bloks)
* Ivans Rjabčinskis (*Иван Рабчинский*, KSDSP(b)) 
* Jūliuss Seljamā (*Julius Seljamaa*, Igauņu darba partija)
* Jāns Tenisons (*Jaan Tõnisson*, Igaunijas Demokrātiskais bloks)
* Rūdolfs Vakmans (KSDSP(b))
* Jiri Vilmss (*Jüri Vilms*, Igauņu darba partija)

### [[Ziemeļu fronte (Pirmais pasaules karš)|Ziemeļu frontes]] karavīru ievēlētie deputāti
* Jānis Apeters (KSDSP(b))
* Francišeks Gžeļčaks (*Franciszek Grzelszczak*, KSDSP(b))
* Semjons Nahimsons (KSDSP(b))
* Ivars Smilga (KSDSP(b))
* Pēteris Stučka (KSDSP(b))

### Citi latviešu izcelsmes deputāti
No Vjatkas guberņas ievēlēja Cēsīs dzimušo boļševiku Aleksandru Spundi, bet no Samāras guberņas eseri Jāni Brušvitu.

## Ārējās saites

* Постановление Временного правительства от 20 июля 1917 г. «Об утверждении раздела I положения о выборах в Учредительное собрание.» 
* Постановление Совнаркома о созыве Учредительного собрания в назначенный срок
* Учредительное Собрание (воспоминания, статьи, документы).
* Борьба за Всероссийское Учредительное Собрание и расстрел демонстрации в его поддержку в Петрограде и Москве 5 января 1918 г.
* Tales of Sub-Lieutenant Ilyin. The Tale of a Lost Day (Рассказы мичмана Ильина. Рассказ о потерянном дне) — рассказ Ф. Ф. Раскольникова о разгоне Учредительного Собрания.
* Положение о выборах в Учредительное собрание, проект наказа о применении данного положения, объяснительные записки особого совещания по выработке проекта положения о выборах в Учредительное Собрание, по вопросу о числе и распределении по избирательным округам депутатских мест .- 1917 .- 192 л. .- (Канцелярия Временного Правительства : 1917 г.) 
* Декрет о роспуске Учредительного собрания. 06.01.1918. Проект Российского военно-исторического общества «100 главных документов российской истории».
Zonjenas mežs

**Zonjenas mežs** () vai **Suaņas mežs** () ir 4421 ha liels sens meža masīvs uz dienvidrietumiem no Briseles. Atrodas visu Beļģijas reģionu (Briseles, Flandrijas un Valonijas) teritorijā. Mežs ir daļa no antīkā *[[Silva Carbonaria]]* meža masīva. Viduslaikos mežs bija grūti pārvarams un vēl mūsdienās kalpo par robežu starp ģermāņu un romāņu valodu areālu. 7,9 % no meža pieder Beļģijas karaliskajai ģimenei. Tas tiek saukts par Kapucīnu mežu, jo viduslaikos šeit atradās ievēriojams daudzums kapucīnu klosteru.

2017. gadā mežs kā sastāvdaļa tika iekļauts daudznacionālajā UNESCO Pasaules mantojuma objektā Karpatu un citu Eiropas reģionu pirmatnējie dižskābaržu meži.

## Ārējās saites
Personal Jesus

***Personal Jesus*** () ir angļu elektroniskās mūzikas grupas *[[Depeche Mode]]* dziesma. Šis ir grupas 23. singls; tika izdots 1989. gada 29. augustā. Albuma *[[Violator]]* pirmais singls. Dziesmas mūzikas un teksta autors ir Mārtins Gors.

## Ārējās saites
*"Personal Jesus" single information from the official Depeche Mode web site
*"Personal Jesus 2011" single information from the official Depeche Mode web site
*Personal Jesus review at AllMusic
*Personal Jesus 2011 review at AllMusic
*
Baltais puisis Riks

**"Baltais puisis Riks"** () ir 2018. gada ASV biogrāfiskā krimināldrāma, kuras režisors ir Jans Demanže. Galvenās lomas atveido Metjū Makonahijs, Ričijs Merits, Bels Paulijs, Dženifere Džeisone Lī, Braiens Tairī Henrijs un Rorijs Kohreins. Filmas pirmizrāde notika  Tellaridas filmu festivālā. Filma balstīta uz patiesiem notikumiem.

Stāsts par pusaudzi Ričardu Veršu jaunāko, kurš 20. gadsimta 80. gados 14 gadu vecumā kļuva par visu laiku jaunāko FBI informatoru. Pāris gadus vēlāk, kad Ričards FIB vairs nebija vajadzīgs, viņš kļuva par narkotiku dīleri, par ko tika arī notiesāts.

## Atsauces

## Ārējās saites
Derventvoters

{
  "type": "ExternalData",
  "service": "geoshape",
  "ids": "Q934551"
}


**Derventvoters** ( vai ) ir ezers Apvienotajā Karalistē, Anglijas ziemeļrietumos, Kambrijas grāfistē. Viens no lielākajiem ezeriem Leikdistrikta nacionālā parka teritorijā.

Ezers ir populāra atpūtas vieta ar ievērojamu ainavisku vērtību. Ezerā vairākas salas, lielākā no tām ir Svētā Herberta sala, nosaukta 7. gadsimta svētā vārdā, kas tajā bija apmeties. Salu atļauts apmeklēt 5 dienas gadā. Ezers, iespējams, ir pēdējā vietu, kurā dzīvo lašu dzimtas sīgu ģints zivs *[[Coregonus vandesius]]*.

## Ārējās saites
Latgales virsnieku rezerves rota

**Latgales virsnieku rezerves rota** bija viena no Latvijas zemessardzes latviešu nacionālajām vienībām, ko izveidoja Latvijas brīvības cīņu sākumā 1918. gada 17.—20. decembrī no mobilizētajiem  Latgales apsardzības apgabala virsniekiem un brīvprātīgajiem. Rotā bija 130 karavīri kapteiņa Kazimira Olekša vadībā. Pēc Rīgas zaudēšanas un atkāpšanās uz Jelgavu 5. janvārī Latgales virsnieku rotā palikušos 36 karavīrus pievienoja Virsnieku rezerves rotai un iekļāva kapteiņa Jāņa Baloža komandētajā Atsevišķā latviešu bataljona 1. rotā.

## Literatūra
* Ramats K. Kalpaka bataljons neatkarības cīņās. Rīga, 1929.
* Pulkvedis-leitnants Arturs Jansons. Latvijas nacionālā karaspēka Kalpaka bataljona pirmās brīvprātīgās kaujas vienības Cēsu rotas dibinātājs un pirmais komandieris: Atmiņu un vēsturisku faktu apkopojums. Rīga, 1998.

## Ārējās saites

* Kalpaka bataljona gaitas
* Latviešu atsevišķais bataljons (05.01.1919.-21.03.1919.) no historia.lv

## Atsauces
Metjū Damba

**Metjū (Mets) Damba** (, dzimis ) ir Kanādas hokejists, spēlē aizsarga pozīcijā. Pašlaik (2025) Damba pārstāv NHL komandu Pitsburgas "Penguins". Iepriekš Damba ir spēlējis AHL komandā Aiovas "Wild" un Hjūstonas "Aeros", NHL komandās Dalasas "Stars", Minesotas "Wild", Tampabejas "Lightning", Arizonas "Coyotes".

Vienu gadu pēc Dumbas karjeras Dalasā viņš 2025. gada 10. jūlijā tika aizmainīts uz Pitsburgas "Penguins" komandu kopā ar 2028. gada drafta otrās kārtas izvēli apmaiņā pret baltkrievu spēlētāju Vladislavu Koļačonoku.

Kanādas hokeja izlases sastāvā Damba ir spēlējis 2016. gada Pasaules čempionātā.
## Atsauces

## Ārējās saites
Džereds Spurdžons

**Džereds Spurdžons** (, dzimis ) ir Kanādas hokejists, spēle aizsarga pozīcijā. Pašlaik (2025) Spurdžons pārstāv NHL komandu Minesotas "Wild", kur pilda komandas Kapteiņa funkcijas. Iepriekš Spurdžons ir spēlējis AHL komandā Hjūstonas "Aeros" un NLA līgas komandā Langnavas "Tigers".
## Atsauces

## Ārējās saites
Raiens Hartmans

**Raiens Hartmans** (, dzimis ) ir ASV hokejists, spēlē uzbrucēja pozīcijā. Pašlaik (2025) Hartmans pārstāv NHL komandu Minesotas "Wild". Iepriekš Hartmans ir spēlējis Čikāgas "Blackhawks", Našvilas "Predators" un Filadelfijas "Flyers", kā arī AHL komandā Rokfordas "IceHogs".

## Ārējās saites
Dērventa

**Dērventa** () ir upe Anglijā, Dārbišīrā, Trentas kreisā krasta pieteka. 

Lielāko daļu no tecējuma plūst pa Pīkdistrikta nacionālā parka teritoriju. Tek dienvidu-dienvidaustrumu virzienā. Ietek Trentā uz dienvidiem no Dārbi. Upes krastos atrodas Čatsvortas pils un Dārbi pilsēta. Upes ieleja no Matlokabātas līdz Dārbi ir viena no rūpnieciskās revolūcijas izcelšanās vietām, kur tika uzceltas pirmās modernās tekstilrūpnīcas. Pie upes saglabājušās rūpnīcas 2001. gadā tika iekļautas UNESCO Pasaules mantojuma sarakstā kā Dērventas ielejas fabrikas.

## Galerija

Upper_Derwent_from_Oaken_Bank.jpg|Dērventas augštece
Chatsworth_showing_hunting_tower.jpg|Dērventa pie Čatsvotshausas pils
River_Derwent_at_Matlock_Bath.jpg|Dērventa pie Metlokbātas
The_Heights_of_Abraham_Cable_Cars.jpeg|Gaisa vagons
Silkmill1.jpg|Bijusī Dārbi zīda rūpnīca, tagad muzejs


## Ārējās saites
Esa Lindels

**Esa Lindels** (, dzimis ) ir somu hokejists, spēlē aizsarga pozīcijā. Pašlaik (2026) Lindels pārstāv NHL komandu Dalasas "Stars". Iepriekš Lindels ir spēlējis Somijas hokeja līgas komandās Helsinku "Jokerit" un Pori "Ässät", kā arī AHL komandā Teksasas "Stars".

Somijas hokeja izlases sastāvā ir piedalījies 2015. un 2016. gada Pasaules čempionātā.

## Ārējās saites
Laikā (2011. gada filma)

**"Laikā"** () ir 2011. gada zinātniskās fantastikas trillera filma, kuras režisors, scenārija autors un viens no producentiem ir Endrū Nikols. Galvenās lomas atveido Džastins Timberleiks, Amanda Saifreda, Kilians Mērfijs, Vinsents Karteisers, Olīvija Vailda, Mets Bomers un Džonijs Galeki. Filmas pirmizrāde notika  Vestvudā, Losandželosā.

## Sižets
Filmas sižets notiek 2169. gadā. Cilvēki pārstāj novecot 25 gadu vecumā, tomēr uz viņu rokām sākas ieprogrammēta viena gada atskaite; kad tiek sasniegta nulle, cilvēks mirst. Laiks kļuvis par universālu valūtu, kas glabājas "laika kapsulās"; cilvēki var ar to mainīties un pagarināt vai saīsināt sava mūža garumu.

Ohaio štatā pastāv vairākas "laika zonas", no kurām visnabadzīgākā ir Deitonas zona, kamēr Ņūgrīnvičā cilvēki ir praktiski nemirstīgi. Vils Salass ir Deitonas rūpnīcas darbinieks, kurš tiek apsūdzēts slepkavībā. Kopā ar nesen iepazīto Silviju Vils cenšas nenokļūt policijas rokās, tomēr drīz šī bēgšana kļūst par pretošanos sistēmai.

## Atsauces

## Ārējās saites
Kazimirs Olekšs

**Kazimirs Olekšs** (1886–1970) bija Latvijas Neatkarības kara dalībnieks, Latvijas armijas ģenerālis (1935), Lāčplēša Kara ordeņa kavalieris.

## Dzīvesgājums
Dzimis 1886. gada 26. jūlijā Domopoles pagastā. 1907. gadā viņu iesauca Krievijas Impērijas armijā, karadienestu uzsāka 174. kājnieku pulkā, mācījās Čugujevas karaskolā (1910—1913), turpināja dienestu 25. kājnieku pulkā podporučika pakāpē. Pirmā pasaules kara laikā sasniedza kapteiņa dienesta pakāpi. Pēc Brestļitovskas miera līguma noslēgšanas 1918. gada martā kapteinis Olekšs Voroņežā demobilizējās uz un atgriezās Latvijā. 

Pēc Latvijas valsts pasludināšanas viņš 1918. gada 10. decembrī iestājās Latvijas Pagaidu valdības bruņotajos spēkos un kļuva par Latgales virsnieku rezerves rotas komandieri. Latvijas brīvības cīņu sākumā palika lielinieku ieņemtajā Rīgā un 1919. gada martā tika mobilizēts Padomju Latvijas armijā, kur kļuva par 2. Padomju Latvijas strēlnieku pulka rakstvedi. 18. maijā K. Olekšs Valmierā dezertēja no LSPR armijas un 1919. gada jūnijā Rīgā pieteicās Apsardzības ministrijā. Viņu iecēla par Lejaskurzemes kara apgabala štāba priekšnieku. Bermontiādes laikā 1919. gada 14. novembrī K. Olekšs izcēlās Liepājas aizstāvēšanas kaujā, tādēļ 1919. gada decembrī viņu paaugstināja pulkveža-leitnanta dienesta pakāpē. Latgales atbrīvošanas operācijas laikā 1920. gada janvārī K. Olekšu iecēla par Zemgales divīzijas štāba priekšnieku. 
 
Pēc kara beigām 1921. gadā K. Olekšs bija Robežsargu divīzijas 1. Latvijas strēlnieku pulka komandieris, vēlāk Latgales divīzijas štāba priekšnieks pulkveža pakāpē. 1924. gadā K. Olekšs iestājās Virsnieku akadēmiskajos kursos, kurus pabeidza pēc diviem gadiem. No 1929. gada septembra K. Olekšs komandēja 8. Daugavpils kājnieku pulku, bet 1935. gada maijā kļuva par Vidzemes divīzijas komandiera palīgu un tika paaugstināts ģenerāļa dienesta pakāpē. 1936. gada maijā K. Olekšs atvaļinājās no dienesta slimības dēļ. Uzsāka darbu a/s “Ogre” valdē, pēc Latvijas okupācijas 1940. gadā atlaists no darba.

Vācijas okupācijas laikā 1941. gadā K. Olekšs reģistrējās latviešu pašaizsardzības vienību štābā, no 1941. gada augusta līdz novembrim viņš bija Rēzeknes patērētāju biedrības tehniskais vadītājs. Pēc Otrā pasaules kara viņš strādāja Rīgas Ielu komitejā.
 
Miris 1970. gada 2. februārī, apbedīts Sarkandaugavas kapos Rīgā.

## Apbalvojumi
* Jura ierocis,
* Sv. Vladimira ordenis, 4. šķira,
* Sv. Staņislava ordenis, 2. un 3. šķira,
* Sv. Annas ordenis 2., 3. un 4. šķira.
* Lāčplēša Kara ordenis, 3. šķira 
* Triju Zvaigžņu ordenis, 3. un 4. šķira 
* Aizsargu Nopelnu krusts, 

## Atsauces

## Ārējās saites
Magnuss Kirts

**Magnuss Kirts** (; dzimis  Tervā) ir igauņu vieglatlēts, startē šķēpa mešanas sacensībās. Viņš ir 2018. gada Eiropas čempionāta bronzas medaļas un 2019. gada Pasaules čempionāta sudraba medaļas ieguvējs, kā arī Igaunijas rekordists šķēpa mešanā.

## Karjera
Pirmo reizi Pasaules čempionātā piedalījās 2015. gadā Pekinā, taču nepārvarēja kvalifikāciju un ieņēma 22. vietu. Piedalījās  Riodežaneiro, kur kvalifikācijā ieguva 23. vietu. 2017. gada Pasaules čempionātā Londonā iekļuva pamatsacensībās un izcīnīja 11. vietu.

 Gustava Sules memoriālajās sacensībās Tartu viņš laboja Andrusam Vernikam piederošo Igaunijas rekordu, raidot šķēpu 88,45 metru tālumā. Pēc divām dienām Pāvo Nurmi spēlēs viņš rekordu uzlaboja līdz 88,73 metriem. Tā paša gada 13. jūlijā uzvarēja IAAF Dimanta līgas posmā Rabātā un vēlreiz laboja valsts rekordu, sasniedzot 89,75 metrus.

2018. gada Eiropas čempionātā izcīnīja bronzas medaļu ar rezultātu 85,96 m. Pirmo reizi 90 metru atzīmi pārsniedza  *Golden Spike* sacensībās Ostravā, Čehijā, sasniedzot 90,34 metrus. Divas dienas vēlāk Kuortanē, Somijā, viņš Igaunijas rekordu uzlaboja līdz 90,61 m. 2018. un 2019. gadā tika atzīts par Igaunijas gada sportistu. 2019. gada Pasaules čempionātā Dohā ar rezultātu 86,21 metri izcīnīja sudraba medaļu.

## Atsauces

## Ārējās saites
Nesebara

**Nesebara** () ir sena pilsēta Bulgārijas austrumos pie Melnās jūras. Pilsētas-muzejs, dēvēta par "Melnās jūras pērli". Senākā pilsētas daļa atrodas uz pussalas, kas ar cietzemi savienota ar šauru strēli. Vasarā tā ir populārs tūrisma objekts, jo tūlīt uz ziemeļiem atrodas kūrortpilsēta Slančevbrjaga (Saulainais krasts). Nesebara 1983. gadā iekļauta UNESCO Pasaules mantojuma sarakstā.

Senajos laikos pilsēta bija pazīstama kā grieķu kolonija **Mesembrija** (). Arī bulgāru valodā pilsētu līdz 1934. gadam sauca par **Mesemvriju** (). Pilsēta attīstījās kā tirdzniecības punkts starp Grieķiju un Trāķiju. Būdama relatīvi neievērojama romiešu laikā, pilsēta atkal uzplauka Bizantijas laikā. Osmaņu impērijas laikā pamazām panīka, līdz 19. gadsimta beigās to izkonkurēja Burgasa.

Vecpilsētā saglabājušās vairāk nekā 40 baznīcas, daudzas no tām drupās. Vecākā no tām ir no 6. gadsimta, bet jaunākā - no 12. gadsimta beigām.

## Atsauces

## Ārējās saites

*
Latgales apakšvirsnieku rota

**Latgales apakšvirsnieku rota** jeb **Latgales instruktoru rota**  bija viena no Latvijas zemessardzes latviešu nacionālajām vienībām, ko izveidoja Latvijas brīvības cīņu sākumā 1918. gada 17.-20. decembrī no mobilizētajiem Latgales apsardzības apgabala apakšvirsniekiem un brīvprātīgajiem. Pēc Rīgas zaudēšanas un atkāpšanās uz Jelgavu 5. janvārī Latgales apakšvirsnieku rotā palikušos karavīrus pievienoja Cēsu rotai un iekļāva štabskapteiņa Skujiņa komandētajā Atsevišķā latviešu bataljona 2. rotā.

## Literatūra
* Ramats K. Kalpaka bataljons neatkarības cīņās. Rīga, 1929.
* Pulkvedis-leitnants Arturs Jansons. Latvijas nacionālā karaspēka Kalpaka bataljona pirmās brīvprātīgās kaujas vienības Cēsu rotas dibinātājs un pirmais komandieris: Atmiņu un vēsturisku faktu apkopojums. Rīga, 1998.

## Ārējās saites

* Kalpaka bataljona gaitas
* Latviešu atsevišķais bataljons (05.01.1919.-21.03.1919.) no historia.lv

## Atsauces
Brīnumu rats

**"Brīnumu rats"** () ir 2017. gada ASV drāmas filma, kuras režisors un scenārija autors ir Vudijs Allens. Galvenās lomas atveido Džims Beluši, Keita Vinsleta, Džastins Timberleiks un Džūno Templa. Filmas pirmizrāde notika  Ņujorkas filmu festivālā.

Filmas sižets notiek 20. gadsimta 50. gados. Karolīna Ranela ierodas pie sava tēva Hamptija un viņa otrās sievas Džinnijas Konijas salā, kur viņa iepazīstas ar glābšanas dienesta darbinieku Mikiju Rubinu. Šī iepazīšanās maina gan Mikija, gan Ranelu dzīves.

## Atsauces

## Ārējās saites
Sjarhejs Drozds

**Sjarhejs Drozds** (, dzimis ) ir baltkrievu hokejists, centra uzbrucējs. Kopš 2025. gada Drozds spēlē Baltkrievijas Ekstralīgas komandā HC Dinamo-Molodechno. No 2010. līdz 2017 gadam pārstāvēja KHL komandu Minskas Dinamo. Vēl viņš spēlēja komandās *[[Tri-City Americans]]* (2009—2010), Minskas "Keramin" (2008—2009) un Jaroslavļas "Lokomotiv-2" (2005—2009). Drozds ir arī Baltkrievijas hokeja izlases spēlētājs, piedalījies astoņos Pasaules čempionātos.

## Ārējās saites
Prevlaka

**Prevlaka** () ir ap 2,6 km gara un 150 līdz 500 m plata pussala Horvātijas galējos dienvidos, kas kontrolē pieeju Kotoras līcim, kas savukārt ir Melnkalnes teritorija. Kopš 2002. gada pussalai ir pagaidu juridisks statuss, jo tā ir strīdus teritorija starp Horvātiju un Melnkalni.

Horvātijas kara Dubrovnikas aplenkuma laikā no 1991. līdz 1992. gadam pussalu ieņēma Dienvidslāvijas armija. 1992. gadā  puses vienojās par pussalas demilitarizāciju un no 1996. līdz 2002. gadam šeit darbojās ANO misija (*United Nations Mission of Observers in Prevlaka*), kas novēroja vienošanās ievērošanu. 2002. gadā ANO misija beidzās, pussalas pagaidu statuss tika noteikts ar vienošanos starp Horvātiju un Serbiju un Melnkalnu. 2006. gadā Melnkalne ieguva neatkarību. 2008. gadā tika nodibināta horvātu-melnkalniešu komisija, kas sagatavotu dokumentus Starptautiskajai tiesai Hāgā, lai noteiktu Prevlakas statusu.

## Ārējās saites
Histons

**Histons** ir hromosomās esoša hromatīnu olbaltumviela, kas veic DNS organizāciju un kompaktās struktūras nodrošināšanu.

Tie ir sīki, pozitīvi lādēti proteīni, kas saistās ar negatīvi lādēto DNS molekulu, palīdzot tai sarullēties un ieņemt telpiski organizētu struktūru. Histoni ir būtiski DNS iepakošanai eikariotu šūnās, un tie ir arī svarīgi, lai regulētu gēnu ekspresiju, jo histonu modificēšana, piemēram, acetilēšana, metilēšana un fosforilēšana, var ietekmēt hromatīna pieejamību un, attiecīgi, gēnu transkripciju. DNS un histonu komplekss, kas veido nukleosomas, ir pamatvienība, kas veicina hromatīna struktūras stabilitāti un kompaktumu.

## Ārējās saites
Vladislavs Raginis

**Vladislavs Raginis** (; 1908—1939) bija Polijas armijas virsnieks, kas krita varoņa nāvē, aizstāvot robežas nocietinājumus pret Vācijas armijas iebrukumu Otrā pasaules kara Polijas kampaņas laikā.

## Dzīvesgājums
Dzimis 1908. gada 3. jūlijā (pēc jaunā stila) Bornes pagasta Jaunbornes muižas Zariņu () mājās Kazimira Ragiņa un viņa sievas Genovefas, dzimušas Sokolovskas, ģimenē, 10. jūlijā (27. jūnijā pēc VS) kristīts Jaunbornes katoļu baznīcā. Padomju—poļu kara laikā Polijas armija 1919. gada beigās ieņēma Ilūkstes apriņķa austrumu daļu, ko īslaicīgi iekļāva Braslavas apriņķī. Pēc poļu karaspēka atkāpšanās 1920. gada vasarā šo teritoriju ieņēma Latvijas armija.

Vladislavs Raginis kopā ar vecākiem pārcēlās uz Viļņas apgabalu, pabeidza Viļņas ģimāziju un 1927. gadā iestājās kara skolā. 1930. gadā pēc skolas beigšanas viņš leitnanta pakāpē sāka karadienestu Grodņas 76. kājnieku pulkā. Neigi pirms Otrā pasaules kara sākuma 1939. gada augustā viņu nosūtīja uz Osovecas cietoksni netālu no Austrumprūsijas robežas.

Polijas kampaņas sākumā 1939. gada 2. septembrī kapteini Ragini apstiprināja par Viznas aizsardzības joslas komandieri ar uzdevumu neļaut uzbrūkošajām Vērmahta šķērsot Narevas un Bebras (*Biebrza*) upes un iebrukt Polijas vidienē. No 7. līdz 10. septembrim kapteiņa Ragiņa vadītā vienība apmēram 720 vīru sastāvā spēja aizkavēt Vērmahta 10. tanku divīzijas un ģenerāļa Guderiana komandētā XIX. tanku korpusa uzbrukumu ar apmēram 350 tankiem un 42 000 karavīriem. Kad poļu karavīriem beidzās munīcija, Raginis 10. septembrī deva pavēli pēdējiem izdzīvojušajiem karavīriem padoties, bet pats izdarīja pašnāvību.

2019. gada septembrī Polijas Senāta spīkera Staņislava Karčevska vizītes laikā pamatskolas ēkas Marijas ielā 1e Daugavpilī atklāja pieminekli Vladislavam Raginim.

## Apbalvojumi
Pēc nāves Polijas valdība kapteinim Raginim piešķīra vairākus augstākos militāros apbalvojumus:
*   *Virtuti Militari* zelta krusts (1970)
*   *Polonia Restituta* ordeņa Lielais krusts (2009)

## Literatūra
* Kosztyła Zygmunt. *Obrona odcinka "Wizna" 1939*. BKD (Bitwy, Kampanie, Dowódcy) [7/76], 1976
* Kupidura P., Zahor M. *Wizna*, Wojskowy Przegląd Techniczny i Logistyczny, nr 3, 1999
* Moorhouse Roger. *First to Fight: The Polish War, 1939*. Bodley Head, 2019
* Stawiński Kazimierz. * Bój pod Wizną*. Warszawa 1964.
* Wiktorzak A. *Wizna - Polskie Termopile*. Głos Weterana, nr 9, 1997

## Atsauces
Drisa

**Drisa** var būt:

* Drisa (upe), Daugavas labā krasta pieteka,
* Vjerhņadzvinskas nosaukums līdz 1962. gadam.
SKS 19. Krievijas viesekspedīcija

**SKS 19. Krievijas viesekspedīcija** ( jeb *ЭП-19*) bija Krievijas rīkota Apvienoto Arābu Emirātu (AAE) pirmā kosmonauta īslaicīga ekspedīcija uz Starptautisko kosmosa staciju (SKS).
Šī bija pirmā viesekspedīcija pēc četru gadu pārtraukuma.

Viesekspedīcija startēja  ar kosmosa kuģi *[[Sojuz MS-15]]*. Tās apkalpe bija AAE pārstāvis Haza El Mansūrī
Kopā ar viņiem kosmosa kuģī uz staciju devās SKS 61. ekspedīcijas apkalpes locekļi Oļegs Skripočka un Džesika Meira.

Uz zemi Haza El Mansūrī atgriezās kosmosa kuģa *[[Sojuz MS-12]]* nolaižamajā aparātā kopā ar SKS 60. ekspedīcijas apkalpes locekļiem Alekseju Ovčiņinu un Taileru Heigu.

## Apkalpe
### Pamatapkalpe
* Haza El Mansūrī — lidojuma dalībnieks, 

### Dublējošā apkalpe
* Sultāns El Nejadi, 

## Ārējās saites
* Хаззаа Аль Мансури  *Roskosmos* 
* Первый набор астронавтов в Объединенных Арабских Эмиратах *astronaut.ru* 
* Экспедиция МКС-61/62. ОСНОВНОЙ И ДУБЛИРУЮЩИЙ ЭКИПАЖИ  *Energija*
XII Latvijas Skolu jaunatnes dziesmu un deju svētki

**XII [[Latvijas Skolu jaunatnes dziesmu un deju svētki]]** (#dziedundejo2021) notika Latvijas pašvaldībās no  līdz oktobra beigām. Svētkus rīkoja Izglītības un zinātnes ministrijas un Valsts izglītības satura centrs.

Svētku kopējo programmu veidoja 15 dažādas norises kora dziedāšanā, vokālajā mūzikā, instrumentālajā mūzikā, dejā, vizuālajā un vizuāli plastiskajā mākslā, folklorā. Covid-19 pandēmijas dēļ visos svētku pasākumos dalībnieku skaits bija ierobežots līdz valstī atļautajam dalībnieku skaitam, nenotika plaša pulcēšanās, nebija centralizēto mēģinājumu. Visas norises iemūžināja videoierakstos un nodeva Rakstniecības un mūzikas muzejam.

Sākotnēji bija paredzēts, ka dziesmu un deju svētki norisināsies 2020. gada vasarā, no 6. līdz 12. jūlijam, bet tos pārcēla sakarā ar COVID-19 izplatīšanos Latvijā. Latvijas Skolu jaunatnes dziesmu un deju svētki ir lielākie Latvijas bērnu un jauniešu kultūras un mākslas svētki, kas pulcē tūkstošiem dziedātāju, dejotāju un dalībnieku no citiem mākslinieciskajiem kolektīviem Latvijā un diasporā. Tika plānots, ka 2021. gada svētku kopmēģinājumi un koncerti notiks Rīgā, jaunajā Mežaparka Lielajā estrādē un tās teritorijā, 2018. gadā atjaunotajā kultūras un sporta centrā Daugavas stadionā, un citās svētku norisēm piemērotās vietās.

Svētku māksliniecisko konceptu "ROTĀ" raksturoja trīs atslēgvārdi: ROTĀT — ROTA — ROTAĻA. Svētku koncepcijas autore Inga Krišāne: "Dziesmu un deju svētkos mēs rotājamies skaistos tērpos, mēs rotājam Svētku gaisotni ar skaistām dziesmām, līksmām dejām un rotaļām. Skolu jaunatnes dziesmu un deju svētki ir rotaļa Vispārējo latviešu dziesmu un deju svētku tradīcijas ietvaros, un 2021. gads ir svētku gatavošanās kulminācija jeb Svētku rota. Laiks, kad Latvija vasaras vidū ar dziesmām, dejām, kokļu un pūtēju orķestru skaņām rotājas pasaules kultūras kalnā".

Svētku logo attēloja saules rotu, kas caur krāsu un gaismu rakstiem izrotājas ar un caur rotaļu, dejas motīvu, vainagu pinumu, etnogrāfiskiem rakstiem, bizēm, lentēm un citiem svētku elementiem un notikumiem, veidojot krāšņu un krāsainu svētku kaleidoskopu. Centrālais pamatelements ir saule, kas rotājas ar meiteņu bizēm, matu lentēm, kuru attēlojums vienlaicīgi simbolizē arī zēnu lakatiņus. Gan zīmē saskatāmie elementi, gan veids, kā tie rotājas, sasaucoties viens ar otru, attēlo rotaļu — rotāšanos kā neatņemamu svētku sastāvdaļu un pašus svētkus kā visgreznāko no rotām.

## Atsauces

## Ārējās saites
* www.nacgavilet.lv  Svētku oficiālā mājaslapa
* 
* 
* 
*
SKS 61. ekspedīcija

**SKS 61. ekspedīcija** (*Экспедиция МКС-61*; *Expedition 61* jeb *ISS-61*) bija Krievijas, ASV un Eiropas kosmonautu pastāvīgā ekspedīcija Starptautiskajā kosmosa stacijā (SKS) no 2019. gada 3. oktobra līdz 2020. gada 6. februārim.

## Apkalpe

## Iziešanas atklātā kosmosā

## Stacijas orbītas paaugstināšanas manevri

## Ārējās saites
* 61. ekspedīcija NASA mājas lapā  
* 61. ekspedīcija Energija mājas lapā
Kirēnijas pils

**Kirēnijas pils** (, ) ir 16. gadsimta pils, kas atrodas Kipras pilsētas Kirēnijā. Kirēniju *de facto* kontrolē starptautiski neatzītā Ziemeļkipra.

Pirmo pili 7. gadsimtā uzbūvēja Bizantija. 1191. gadā, Trešā Krusta kara laikā to ieņēma Ričards I Lauvassirds. Kipras karalistes laikā no 1208. līdz 1211. gadam pili stipri pārbūvēja. Venēcijas republikas valdīšanas laikā 1540. gadā pils tika stipri pārbūvēta un ieguva mūsdienu veidolu. Lielbritānijas valdīšanas laikā pils tika izmantota kā policijas ēka un cietums. No 1960. gada tā bija publiski pieejama, tomēr no 1963. līdz 1967. gadam tā bija Kipras Nacionālās gvardes kazarmas.

Pilī atrodas muzejs, kurā eksponēts 1965. gadā atrastais 4. gs p.m.ē. Kirēnijas kuģis, kas ir viens no Kipras simboliem un attēlots Kipras eiro monētās.

## Attēlu galerija

Girne_Festung_vom_Hafen_aus.jpg
Keryneia castle church.jpeg
KyreniaCastleNight.jpg
Kyrenia Archäologisches Museum - Museumsraum.jpg
Girne Kyrenia Castle Shipwreck Museum 01.jpg|Kirēnijas kuģis


## Ārējās saites
*
Konopištes pils

**Konopištes pils** () ir 13. gadsimtā uzcelta un 19. gadsimtā būtiski pārbūvēta pils, kas atrodas Čehijas pilsētas Benešovas rietumu pievārtē. Vēsturē pazīstama kā troņmantinieka Franča Ferdinanda rezidence. Pils muzejā, kurā eksponētas medību trofejas un seni ieroči, eksponēta arī lode, ar kuru Gavrilo Princips nogalināja troņmantinieku.

Pili 13. gadsimtā uzcēla Prāgas bīskaps, gadsimtu gaitā tā daudzkārt mainījusi īpašniekus un pārbūvēta. 1887. gadā to iegādājās Francis Ferdinands un pārbūvēja par greznu rezidenci ar lielu parku.

## Attēlu galerija

Konopiste Castle - Czech Republic - panoramio.jpg
Konopiste Castle courtyard - Czech Republic - panoramio.jpg
Konopiště5.jpg
19.7.16 Konopiste and Benesov 11 (28348649491).jpg
Růžová zahrada (Konopiště), pohled od skleníku.JPG


## Ārējās saites
Janniks Vēbers

**Janniks Vēbers** (, dzimis ) ir Šveices hokejists, spēlē aizsarga pozīcijā. Pašlaik (2024) Vēbers pārstāv Šveices hokeja līgas komandu Cīrihes "Lions". Iepriekš Vēbers ir spēlējis Monreālas "Canadiens" un Vankūveras "Canucks", AHL komandās Hamiltonas "Bulldogs" un Jūtikas "Comets", kā arī NLA komandā Genève-Servette HC.

Šveices hokeja izlases sastāvā Vēbers ir spēlējis 2009., 2014., 2016. un 2019. gada Pasaules čempionātā, un 2010. un 2014. gada ziemas olimpiskajās spēlēs.
## Atsauces

## Ārējās saites
Latvijas statistiskie reģioni

thumbnail|300px|Latvijas novadu sadalījums statistiskos reģionos (pēc 2024).

**Latvijas statistiskie reģioni** ir Latvijas teritoriālas vienības, kas izveidotas pirms Latvijas iestāšanās Eiropas Savienībā 2004. gada 24. aprīlī ar mērķi apvienot Latvijas rajonus lielākās statistiskās vienībās. 
2006. gada jūnijā Latvijas Republikas Saeima apvienoja Pierīgas un Rīgas statistiskos reģionus, izveidojot piecus plānošanas reģionus ar administratīvajām funkcijām.

Pašreiz pastāv Kurzemes statistiskais reģions, Latgales statistiskais reģions, Rīgas statistiskais reģions, Vidzemes statistiskais reģions un Zemgales statistiskais reģions, kas pēc 2021. gada 1. jūlija teritoriālās reformas apvieno 36 Latvijas novadus) un 7 novados neietilpstošas valstspilsētas.

## Atsauces

## Skatīt arī
* Latvijas plānošanas reģioni
* Latvijas administratīvais iedalījums
* Latvijas vēsturiskās zemes
* Latvijas vēlēšanu apgabali
* Latvijas tiesu apgabali
Kirils Semjonovs

**Kirils Semjonovs** (, dzimis ) ir krievu hokejists, spēlē uzbrucēja pozīcijā. No 2017. gada Semjonovs pārstāv KHL komandu Omskas "Avangard". 2019. gadā viņš noslēdza jaunu divu gadu līgumu ar šo klubu. 

## Ārējās saites
Kalle Jērnkroks

**Kalle Jērnkroks** (, dzimis ) ir zviedru hokejists, spēlē uzbrucēja pozīcijā. Pašlaik (2023) Jērnkroks pārstāv NHL komandu Toronto "Maple Leafs". Iepriekš Jērnkroks ir spēlējis Našvilas "Predators", Sietlas "Kraken" kā arī SHL līgas komandā Brynäs IF un AHL komandās Grandrepidsas "Griffins" un Milvoki "Admirals".

Kā brīvais aģents Jērnkroks pievienojās Toronto "Maple Leafs" pēc tam, kad 2022. gada 15. jūlijā parakstīja četru gadu līgumu par 8,4 miljoniem dolāru.

Zviedrijas hokeja izlases sastāvā Jērnkroks ir spēlējis 2012., 2013. un 2014. gada Pasaules čempionātā.
## Atsauces

## Ārējās saites
Oskars Sundkvists

**Oskars Sundkvists** (, dzimis ) ir zviedru hokejists, spēlē uzbrucēja pozīcijā. Pašlaik (2022) Sundkvists pārstāv NHL komandu Detroitas "Red Wings". Iepriekš Sundkvists ir spēlējis Pitsburgas "Penguins" un Sentluisas "Blues", kā arī Zviedrijas hokeja līgas komandā Skelleftea AIK. Sundkvists 2016. gadā kopā ar Pitsburgas "Penguins" izcīnīja Stenlija kausu, bet 2019. gadā to paveica ar Sentluisas "Blues".

## Ārējās saites
Samse

**Samse** () ir Dānijas sala Kategatā apmēram 15 kilometrus no Jitlandes pussalas. 

Sava novietojuma dēļ Vikingu laikos sala bija apspriežu vieta. Sāgās tā pieminēta vieta, kurā divkaujā gāja bojā burvju zobena Tirfinga īpašnieks Hjalmars. Salas vidusdaļā ir vikingu raktā 500 metrus garā kanāla atliekas. Sala bagāta arī ar citiem arheoloģiskajiem pieminekļiem.

Mūsdienās Samsē visa elektrība tiek saražota no atjaunīgajiem resursiem (vēja un biogāzes). No lauksaimniecības produktiem Dānijā pazīstami salas kartupeļi, kas nogatavojas visagrāk valstī, kā arī Samses siers (*Samsø ost*).

## Atsauces

## Ārējās saites

*
Džošs Morisejs

**Džošs Morisejs** (, dzimis ) ir Kanādas hokejists, spēlē uzbrucēja pozīcijā. Pašlaik (2026) Morisejs pārstāv NHL komandu Vinipegas "Jets". Iepriekš Morisejs ir spēlējis AHL komandā Manitobas "Moose".

Kanādas hokeja izlases sastāvā ir spēlējis 2017. gada Pasaules čempionātā.
## Atsauces

## Ārējās saites
Džeks un Džila

**"Džeks un Džila"** () ir 2011. gada filma, kuras režisors ir Deniss Dugans. Filma stāsta par reklāmas aģentūras vadītāju Džeku Sedelstīnu, kura dzīvē iejaucas tracinoša dvīņumāsa Džila.

Viens no filmas producentiem un scenārija autoriem ir Ādams Sendlers. Viņš arī atveido dvīņus Džeku un Džilu. Citas lomas atveido Ketija Holmsa, Als Pačīno un Eudžēnio Derbezs. Filmas pirmizrāde notika ASV 2011. gada 11. novembrī.

"Džeks un Džila" saņēma negatīvus kritiķu vertējumus; tā tiek saukta par "vissliktāko filmu, kāda jebkad ir radīta". Filma uzstādīja rekordu iegūstot 10 Zelta avenes balvas visās iespējamās kategorijās. Šis ir pirmais gadījums antibalvas vēsturē, kad viena un tā pati filma tika apbalvota visās kategorijās.

## Atsauces

## Ārējās saites
Ivans Barbašovs

**Ivans Barbašovs** (, dzimis ) ir krievu hokejists, spēlē uzbrucēja pozīcijā. Pašlaik (2026) Barbašovs pārstāv NHL komandu Vegasas "Golden Knights". Iepriekš Barbašovs ir spēlējis AHL komandā Čikāgas "Wolves". 2019. gadā Barbašovs ar Sentluisas "Blues" izcīnīja Stenlija kausu.

2022.–2023. gada sezonā, gūstot 10 vārtus un gūstot 29 punktus 59 spēlēs ar "Blues" un komandai netiekot izslēgšanas spēlēs pēc sezonas, viņš tika aizmainīts uz Vegasas "Golden Knights" apmaiņā pret Zeku Dīnu 2023. gada 26. februārī.

## Atsauces

## Ārējās saites
Latgalīšu Reps

**Latgalīšu Reps** ir 2017. gadā izveidots hiphopa duets, kurā ir apvienojušies: Ivo Grigalis un Didzis Kozlovs. Grupas nosaukums ir radies 2003. gadā, kad Ivo Grigalis ierakstīja savu pirmo dziesmu “Visu kū tu saskoti”. Toreiz šis repa mūzikas ieraksts latgaliešu valodā ceļoja no rokas rokā, līdz nokļuva Radio SWH “Radio Lāga” topā un tautā tika nosaukts par “Latgalīšu repu”.

## Atsauces
Elron

***Elron*** () ir Igaunijas valsts pasažieru dzelzceļa pārvadājumu operators.

1998. gadā tas tika atdalīts no uzņēmuma *[[Eesti Raudtee]]*. Līdz 2014. gadam tas nodarbojās tikai ar pasažieru pārvadājumiem elektrificētajās Tallinas aglomerācijas līnijās un līdz 2013. gada oktobrim tā nosaukums bija *Elektriraudtee*. 2014. gadā *Elron* pārņēma visus dzelzceļa pasažieru pārvadājumus valstī, tostarp starptautiskos maršrutus.

2018. gadā tika pātraukti pasažieru pārvadājumi uz Pērnavu. Pasažieru pārvadāšanai *Elron* izmanto *[[Stadler FLIRT]]* vilcienus.

## Ārējās saites

*
Oulu Universitāte

**Oulu Universitāte** () ir 1958. gadā dibināta universitāte Somijas ziemeļos, Ziemeļpohjanmās reģiona administratīvajā centrā Oulu.

Universitātei ir divas studentu pilsētiņas. Bez fakultātēm tai ir vairāki pētniecības institūti. No pazīstamiem universitātes cilvēkiem var minēt politiķi Marti Ahtisāri un IRC izgudrotāju Jarko Oikarinenu.

## Fakultātes
* Bioķīmijas un molekulārās medicīnas fakultāte
* Izglītības fakultāte
* Humanitāro zinātņu fakultāte
* Informācijas tehnoloģiju un elektroinženierijas fakultāte
* Zinātnes fakultāte
* Medicīnas fakultāte
* Tehnoloģiju fakultāte
* Oulu Biznesa skola

## Ārējās saites

*
Dornier Flugzeugwerke

***Dornier Flugzeugwerke*** bija 1914. gadā Frīdrihshāfenē Klaudiusa Dornjē dibināts aviācijas uzņēmums. Pirms Otrā pasaules kara pazīstams kā lidlaivu ražotājs, bet kara laikā - viens no galvenajiem bumbvedēju ražotājiem vācu armijai. 

## Galerija

PlusUltra.JPG
Dornier_Do-X_(15136810048).jpg
Dornier_do_28_d2_sky_04.jpg
The German Air Force in the Second World War HU108216.jpg
Do-31_1.jpg


## Ārējās saites
*
Olimpiskā Zeva templis

**Olimpiskā Zeva templis** () bija gigantisks Zeva templis Atēnu centrā.

Sākts celt 6. gadsimtā pirms mūsu ēras tirānu laikā, bet pabeigts tikai imperatora Adriāna laikā. Romas impērijas laikā templim bija 104 milzīga izmēra kolonnas un tas bija lielākais templis Grieķijā.

Templis cieta 267. gadā herulu iebrukumā, to neatjaunoja un tas pamazām sabruka. Turpmākajos gadsimtos tempļa atliekas tika izmantotas būvmateriāliem. Neskatoties uz to, daļa no tempļa saglabājusies, tostarp 16 kolonnas.

## Attēlu galerija

From_Temple_of_Olympian_Zeus_to_Lycabetus_Athens_Greece.jpg
Ναός_του_Ολυμπίου_Διός,_Αθήνα.jpg
Columns_in_details_on_the_Temple_of_Olympian_Zeus.jpg
Олимпейон, Афины - panoramio.jpg


## Ārējās saites
*
*
Selidas ezers

**Selidas ezers** () ir sālsūdens ezers Ungārijā, kas izveidojies Donavas vecupes vietā. Sālsūdens vasarā uzsilst līdz pat 28 grādiem. Krastos atpūtas vietas. Ezers atrodas Kiškunšāgas nacionālā parka teritorijā.

## Ārējās saites
Banna

**Banna** (, ) ir Ziemeļīrijas garākā upe. Tās garums ir 129 kilometri. 

Upes nosaukums īru valodā nozīmē "dieviete". Tā sāk savu tecējumu no Mornas kalniem Ziemeļīrijas galējos dienvidos. Tek ziemeļu virzienā, vidustecē caurtekot Lohneja ezeru. Ietek Ziemeļu šaurumā. 

Upei bija svarīga loma Ziemeļīrijas industrializācijā, sevišķi linu audumu industrijā. Bannu uzskata par robežu starp divām atšķirīgām Ziemeļīrijas daļām — rietumu daļu, kas ir rūpnieciska, ar protestantu un unionistu dominanti, un austrumu daļu, kas ir lauksaimnieciskāka, ar katoļu un republikāņu dominanti. 

## Ārējās saites
1969. gada pasaules čempionāts cīņas sportā

**1969. gada [[Pasaules čempionāts cīņas sportā]]** notika no 3. līdz 10. martam Mara del Platā (Argentīna).

## Medaļu sadalījums starp valstīm

## Medaļu ieguvēji

### Brīvā cīņa (vīrieši)

### Grieķu-romiešu cīņā vīriešiem

## Ārējās saites
* FILA Database
Mihails Karnavuhavs

**Mihails Karnavuhavs** (, dzimis ) ir profesionāls baltkrievu hokejists, spēlē vārtsarga pozīcijā. Kopš 2022. gada Karnavuhavs pārstāv Baltkrievijas Ekstralīgas komandu Grodņas "Neman". Pārstāv Baltkrievijas hokeja izlasi.

## Spēlētāja karjera
Uzsāka karjeru Minskas "Dinamo" Babruiskas fārmklubā. 2013. gada 6. martā debitēja KHL Cerību kausa izcīņā (spēlē pret Rīgas "Dinamo"), aizvietojot Kevinu Lalandu. Arī turpmākajās sezonās Karnavuhavs "Dinamo" rindās spēlēja vien epizodiski, lielāko daļu laika pavadot Baltkrievijas Ekstralīgā. 2018.—19. gada sezonā Karnavuhavs bija komandas otrais vārtsargs, aizvadot 20 spēles.

Baltkrievijas hokeja izlases sastāvā spēlējis divos pasaules čempionātos.

## Ārējās saites